Paez que algunos (que nun tien costumbre de güeyar pa los llaos, solo reclamar y esixir pa ellos... too pa ellos) tien perclaru que'l principal enemigu del catalá y de Cataluña ye'l castellán y dempués l'estau español (Madrid pa más señes), que ye como siempre y ya tamos  acostumbraos. Pero ¿non sedrá que nun hai perres pa tantu traductor, tantu papeleo y tanta fotocopia, tantu funcionariu europeu, tantu defensor de too, tantu viaxe "de trabayu" toles fines de selmana, tantes comilones de luxu y fiestes oficiales milenta, tantes primes y beques pa los europarlamentarios y funcionarios en sin medía, tantu privilexiu pa la clase política destacá n'Europa, pa tanta "embaxada" catalana (un luxu percaru e innecesariu a toes luces) nel mundu, etc. etc.? Paez que too forma parte d'un  abusu y derroche económicu xeneralizao pal que non hai perres suficientes que lu sostengan en tiempos de vaques gordes y muncho menos nestos d'escasez y bancarrota n'Europa, n'España y tamién en Cataluña (políticos y alministraores públicos corruptos...), onde banqueros sin escrúpulos, economistes avariciosos, políticos ambiciosos y demás ralea apandaora, encargáronse de ordeñar, arruinar y machacar sin descansu l'estau de bienestar y llogros sociales trabayaos y sufríos pol pueblo llanu y trabayaor a traviés  de sieglos. Pero lal solución ye fácil p'algunos que tien claru quién ye'l principal enemigu, como siempre.